Substasie ontplof in SasolburgArgieffoto ŉ Substasie het glo in Sasolburg, Vrystaat, ontplof en gedeeltes van die dorp is reeds sonder elektrisiteit. “ŉ Woordvoerder van die Metsimoholo-brandweer het gesê ŉ substasie het ontplof,” het die Sasolburg-gemeenskapspolisiëringsforum (GPF) gesê. “Gedeeltes van Sasolburg sal moontlik môre [Woensdag] ook nie elektrisiteit hê nie.” Die substasie is in Geduldstraat geleë. Geen beserings is tot dusver aangemeld nie. Volgens die Sasolburg-GPF sal dit ongeveer 24 uur lank duur voordat die substasie herstel is. Hulle doen ŉ beroep op inwoners om elektrisiteit spaarsamig te gebruik, om nie te veel druk op die minisubstasie te laai nie.